Mona Berntsen

Mona-Jeanette Berntsen (født 1990) er en norsk hiphopdanser fra Bærum. Hun er mest kjent for å ha vunnet So You Think You Can Dance — Scandinavia 2008, og som danser for artister som Justin Bieber, Justin Timberlake, Madonna, Alicia Keys og Chris Brown. Berntsen er halvt marokkansk.

 Karriere 
Berntsen begynte å danse i ung alder og fikk sitt gjennombrudd da hun i 2008 vant skandinaviske So You Think You Can Dance. Kort tid senere signerte hun kontrakt med agentbyrået Bloc Agency. I årene som fulgte, gjorde Berntsen flere oppdrag for flere kjente artister, deriblant Justin Timberlake, Alicia Keys og to verdensturneer som fast danser for Chris Brown. 

Hun har opptrådt under Oscar-utdelingen, Grammy Award, Billboard Awards og flere MTV-show. Berntsen har i tillegg gjort oppdrag for blant andre Nike. I 2016 var hun på verdensturné med Justin Bieber for hans album Purpose. I 2019 opptrådte hun som en av Madonnas dansere under pausen i finalen av Eurovision Song Contest i Israel. Hun hadde da et palestinsk flagg på ryggen.

Da Berntsen var 17, var hun med i Dansefeber, hvor hun gikk rett til Feberdagene i Oslo. Der ble hun blant de 20 beste, men hun måtte trekke seg etter fem livesendinger på grunn av en kneskade.Mona er ute. (Topp.no) 
Etter Dansefeber ble da Berntsen med på So You Think You Can Dance — Scandinavia i 2008, hvilket hun vant.

i 2024 var hun med i sesong 5 av realityserien Kompani Lauritzen.

Mona har fra 2023 vært sceneregissør for Melodi Grand Prix.

 Referanser 

Kategori:Norske dansere
Kategori:Norske deltakere i talentkonkurranser på TV
Kategori:So You Think You Can Dance-finalister
Kategori:71 grader nord kjendis-deltakere
Kategori:Kompani Lauritzen-deltagere
Kategori:Nordmenn av marokkansk opphav
Kategori:Personer fra Bærum kommune